5. ΒΑΣΙΛΙΚΟΝ ΔΙΑΤΑΓΜΑ της 11/25 Ιαν. 1967 (ΦΕΚ Δ' 6) Περί τροποποιήσεως και συμπληρώσεως του από 28.9.1962 Β.Δ/τος "περί τροποποιήσεως της παρ. 18 του άρθρ. 79 του από 9.8.1955 Β.Δ/τος "Περί Γενικού Οικοδομικού Κανονισμού του Κράτους" (ΦΕΚ 266 Α'), ως τούτο ετροποποιήθη και συνεπληρώθη μεταγενεστέρως. Άρθρ.1.-(Αντικαθίσταται το περί κτιρίων δια Ξενοδοχεία εδάφιον της παρ. 18 άρθρ. 79 του Γ.Ο.Κ., ως αύτη ετροποποιήθη δια του Β.Δ. της 28 Σεπτ./8 Οκτ. 1962, ανωτ. σελ. 422,01). Άρθρ.2.-(Προστίθενται τρία εδάφια εν τέλει της παρ. 18 άρθρ. 79 του Γ.Ο.Κ., ανωτ. σελ. 424). Άρθρ.3.-α)Προκειμένου περί κτιρίων εκ κατασκευής προοριζομένων και πραγματικώς χρησιμοποιουμένων αμιγώς δια ξενοδοχειακάς εγκαταστάσεις πάσης φύσεως, δυνάμεως τουλάχιστον 20 κλινών, ανεγειρομένων επί γηπέδων εκτός του εγκεκριμένου σχεδίου και εκτός της ζώνης αυτού, δύναται, εν εκάστη συγκεκριμένη περιπτώσει, να επιτραπή παρέκκλισις, ως προς το ποσοστόν καλύψεως του γηπέδου, το οποίον όμως δεν δύναται να υπερβή τα 20 εκατοστά της επιφανείας αυτού, ως προς τον περιορισμόν της ανεγέρσεως μιας και μόνον ενιαίας οικοδομής και ως προς την απόστασιν από των ορίων του γηπέδου, ήτις όμως δεν δύναται να είναι μικροτέρα των 7 μέτρων, εφ' όσον λειτουργικοί λόγοι απαιτούν τούτο, δι' αποφάσεως του Υπουργού Δημοσίων Έργων, μετά πλήρως ητιολογημένην πρότασιν του Ελληνικού Οργανισμού Τουρισμού και γνώμην του Συμβουλίου Δημοσίων Έργων (Τμήμα Οικισμού). β)Ομοίως δύναται να επιτραπή παρέκκλισις, προκειμένου περί ανεγέρσεως των εν τη προηγουμένη παραγράφω κτιρίων και υπό τας εν αυτή προϋποθέσεις, επί γηπέδων εκτός του εγκεκριμένου σχεδίου, αλλά εχόντων πρόσωπον επί Εθνικών, Επαρχιακών, Δημοτικών και Κοινοτικών οδών, μόνον ως προς το ποσοστόν καλύψεως του γηπέδου, το οποίον δεν  Σελ. 358(γ) Τεύχος 1229 - Σελ. 80 δύναται να υπερβή τα 33% της επιφανείας αυτού ως προς τον περιορισμόν της ανεγέρσεως ανά μιας σειράς οικοδομών. Το άρθρ. 3 προσετέθη δια του Β.Δ. της 18/23 Μαρτ. 1967 (ΦΕΚ Δ' 39). Άρθρ.4.-"Προκειμένου δια την ανέγερσιν ξενοδοχείων, ων η παρέκκλισις από των ισχυουσών πολεοδομικών διατάξεων είχεν αιτηθή παρά του Ελληνικού Οργανισμού Τουρισμού μέχρι της 25 Ιαν. 1967 η ως άνω παρέκκλισις χορηγείται βάσει των προϊσχυουσών διατάξεων". Το άρθρ. 4 προστεθέν δια του Β.Δ. της 14/17 Απρ. 1967 (ΦΕΚ Δ' 49) αντικατεστάθη ως άνω δια του Β.Δ. της 7/22 Αυγ. 1967 (ΦΕΚ Δ' 104). Εξεταστέα η ισχύς των άρθρ. 3 και 4 μετά τα άρθρ. 102 και 127 του Ν.Δ. 8/1973 (κατωτ. αριθ. 6). 23.Δ.κ.4-5 Γεν. Οικοδομικός Κανονισμός 